Diari Oficial de la Generalitat Valenciana


Sumari del DOGV 2027, del 19-05-1993 (1993/828002)

RESOLUCIÓ d'11 de maig de 1993, de la Direcció General de Producció i Industries Agràries de la Conselleria d'Agricultura i Pesca, per la qual regula la campanya de vacunació antiràbica de 1993.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2027

Data del DOGV
:   19-05-1993

Secció del DOGV
:   ALTRES DISPOSICIONS

Número del document
:   1993/828002


Data del document
:   11-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució d'11 de maig de 1993, de la Direcció General de Producció i Indústries Agràries de la Conselleria d'Agricultura i Pesca, per la qual regula la campanya de vacunació antiràbica de 1993.  
La ràbia és una zoonosi. Per tal de prevenir l'aparició en la població humana és necessari d'aplicar mesures profilàctiques en la població animal que pot actuar com a transmissora del procés. En l'actual context de silenci epizootiológic és convenient de mantenir el nivell immunitari contra la ràbia en els animals que conviuen amb l?home.  
Considerant els avanços tecnològics en l?elaboració de la vacuna antiràbica i la durada del període d'immunitat donat, s'estableix la vacunació obligatòria de tots els gossos a partir de tres mesos d'edat i, posteriorment, l'aplicació de dosis de record cada dos anys.  
Assumides per la Conselleria d'Agricultura i Pesca les competències en matèria de sanitat animal, i fent ús de les facultats que tinc atribuïdes, he resolt:  
Primer  
Establir l?obligatorietat de vacunar contra la ràbia, durant 1992, tots els gossos de la Comunitat Valenciana amb més de tres mesos d'edat, i també tots els que no hagen estat immunitzats durant la campanya de vacunació de 1992. Serà potestatiu del propietari la vacunació de la resta de la població canina, com també dels animals de l'espècie felina amb edats superiors als tres mesos. -  
La vacunació consistirà en l'aplicació de dosis de vacuna antiràbica, la cumplimentació de la cartilla sanitària establerta per la Conselleria d'Agricultura i Pesca, la col·locació de la xapa corresponent a cada animal i la tramesa de les dades del desenvolupament de la campanya als directors d'aquesta.  
Segon  
La vacunació antiràbica podrà fer-se al llarg de tot l'any. Això no obstant, s'estableix un període de campanya oficial de vacunació antiràbica comprés entre els dies 24 de maig i 10 de juliol de 1993.  
Tercer  
Els directors territorials de la Conselleria d'Agricultura i Pesca en cada província actuaran com a directors de la campanya.  
Quart  
Aquesta campanya la desenvoluparan els veterinaris en exercici lliure autoritzat de la professió. No hi podran participar aquells que no hagen tramés la llista d'animals vacunats contra la ràbia en la campanya de 1992.  
El col·legis oficials de veterinaris comunicaran al director de la campanya en cada província els professionals que, d'acord amb els requisits assenyalats en el paràgraf, hi participaran, indicant-ne els llocs i els períodes en què ho faran.  
Aquesta campanya la podran desplegar els veterinaris oficials de la Conselleria d'Agricultura i Pesca al llarg del període oficial assenyalat en l'article anterior i conformement amb allò que s'especifica en l'apartat 6é d'aquesta resolució.  
Cinquè  
Les vacunes que s'aplicaran en aquesta campanya hauran de ser les oficialment autoritzades, a base de virus inactivats i amb una protecció immunitària mínima en gossos i gats de dos anys.  
La distribució de vacunes es portarà a ten-ne per mitjà dels serveis territorials de la Conselleria d'Agricultura i Pesca, en el cas de veterinaris oficials, i mitjançant els col·legis oficials de veterinaris, en el cas dels veterinaris en exercici lliure. Juntament amb les vacunes se subministraran les cartilles sanitàries als gossos vacunats per primera vegada i les xapes d'identificació corresponents a aquesta campanya.  
Els col·legis oficials de veterinaris comunicaran al director de la campanya el nombre de dosis í el laboratori productor de totes les vacunes que s'hagen de distribuir entre els veterinaris en exercici lliure- durant 1993. Així mateix, s'informarà de qualsevol modificació.  
Sisé  
Els directors de la campanya oferiran a tots els ajuntaments del seu territori l'execució de la campanya pels veterinaris oficials. Els ajuntaments que ho desitgen comunicaran per escrit als directors els serveis de vacunació que desitgen per al seu municipi, d'acord amb el cens caní í de l?experiència d'anys anteriors. Així mateix, podran donar el suport en locals, mitjans i materials que, d'acord amb les seues possibilitats, vagen a prestar.  
Tenint en compte la demanda, cada director de la campanya determinarà les dates en què es prestarà servei en concentracions oficials. Si el nombre d'animals que s'han de vacunar en algun municipi fos superior a la capacitat dels veterinaris oficials, l'aplicació de la vacuna en aqueixes concentracions es podrà efectuar per un veterinari en exercici lliure.  
Els ajuntaments podran facilitar la publicitat de la campanya realitzada en concentracions oficials, mitjançant bans i cartells, en què s'indicaran les dates í els horaris.  
Seté  
Cada ajuntament tindrà censat i registrat el nombre de gossos existents al seu terme, segons el que estableix l'article 1r del Decret de 17 de maig de 1952, pel qual es declara obligatori el registre, la matrícula la vacunació dels gossos. Aquest cens es podrà actualitzar d'acord amb les vacunacions realitzades en aquesta campanya, i hi figurarà el nom i el domicili del propietari i la ressenya de cada animal. Aquest cens estarà a disposició dels veterinària oficials de la Conselleria d'Agricultura i Pesca.  
Vuité  
El cost d'aplicació de la vacuna per serveis veterinaris oficials estarà integrat per la taxa d'aplicació de la vacuna, incrementada en el cost dels productes í el material de vacunació si aquests no són aportats pel propietari de l'animal.  
Si l'aplicació es realitzava per veterinaris en exercici lliure, es podran afegir els honoraris professionals al que estableix el paràgraf anterior.  
Nové  
Els serveis oficials municipals competents recolliran tots els gossos els propietaris dels quals no tinguen la documentació sanitària acreditativa del compliment dels articles anteriors, tal com s'estableix en l'article setè de l'Ordre del Ministeri de la Governació, de 14 de juny de 1976 (BOE del 14 de juliol de 1976).  
Quan el propietari reclame un gos recollit pels serveis oficials municipals, aquest s'haurà de vacunar abans de fer-lo a mans del seu propietari, que restarà obligat, per a recuperar-lo, a pagar l'import de la vacunació. Tot això, sense perjudici de la instrucció del corresponent expedient aplicador de sancions.  
Deu  
Acabat el període de, la campanya oficial, els veterinaris en exercici lliure elaboraran un informe de vacunació on es ressenyaran els animals vacunats, la data de vacunació, el nom i la raça de l'animal, i el nom i l'adreça del propietari.  
Aquests informes els trametran al col·legi oficial de veterinaris a què pertanyen, el qual els farà arribar al director de la campanya en cada província. No obstant això, podran trametre's directament a aquests darrers.  
El director de la campanya els trametrà als ajuntaments respectius juntament amb els elaborats pels veterinaris oficials de, la Conselleria d'Agricultura i Pesca.  
Les llistes de vacunacions produïdes fora de la campanya oficial es trametran trimestralment pels veterinaris que les apliquen en la forma en què s'ha indicat en els paràgrafs anteriors.  
Onze  
Si se sospitàs o es confirmàs l'aparició d'un cas de ràbia s'hi aplicarà allò que ordena el capítol 44, articles 344 al 351 del Reglament d'Epizoòties.  
Dotze  
La responsabilitat del compliment d'aquesta resolució recau sobre el propietari de l'animal.  
El director de la campanya oficial aplicarà les sancions que calga als infractors d'allò que s'estableix en aquesta normativa i en les disposicions vigents en matèria de lluita contra la ràbia.  
Tretze  
Atesa l?efectivitat del tractament antiparasitari abans de la vacunació, en especial contra la taenia equinococus, s'aconsella als propietaris dels gossos el seu tractament previ a l'aplicació de la vacuna.  
a  
Catorze  
Aquesta normativa entrarà en vigor l?endemà de la publicació en el Diari Oficial de la Generalitat Valenciana.  
València, 11 de maig de 1992.- El director general de Producció i Indústries Agràñes: Gongal Casanova López.